Document ID: 32006R1006

UREDBA KOMISIJE (ES) št. 1006/2006
z dne 30. junija 2006
o določitvi zneska pomoči za neprečiščeni bombaž za obdobje od 1. julija 2005 do 31. marca 2006 za tržno leto 2005/2006
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Akta o pristopu Grčije in zlasti njegovega Protokola 4 o bombažu (1),
ob upoštevanju Uredbe Sveta (ES) št. 1051/2001 z dne 22. maja 2001 o proizvodni pomoči za bombaž (2), in zlasti člena 2(1) Uredbe,
ob upoštevanju naslednjega:
(1)
Člen 4(1) Uredbe Komisije (ES) št. 1591/2001 z dne 2. avgusta 2001 o podrobnih pravilih za uporabo programa pomoči za bombaž (3) predvideva, da se najkasneje do 30. junija v zadevnem tržnem letu določi znesek pomoči za neprečiščeni bombaž, ki velja za vsako obdobje, za katero je določena cena tega proizvoda na svetovnem trgu.
(2)
V skladu s členom 7 Uredbe (ES) št. 1051/2001 je Uredba Komisije (ES) št. 871/2006 (4) za tržno leto 2005/2006 določila dejansko proizvodnjo neprečiščenega bombaža in posledično znižanje priporočene cene.
(3)
V skladu s členom 4(1) Uredbe (ES) št. 1051/2001 je bila svetovna tržna cena neprečiščenega bombaža določena v rednih časovnih presledkih med tržnim letom 2005/2006.
(4)
Zato je treba za tržno leto 2005/2006 določiti zneske pomoči, ki veljajo za vsako obdobje, za katero je bila določena cena neprečiščenega bombaža na svetovnem trgu -
SPREJELA NASLEDNJO UREDBO:
Člen 1
Za obdobje od 1. julija 2005 do 31. marca 2006 se zneski pomoči za neprečiščeni bombaž, ki so skladni s cenami na svetovnem trgu, določenimi v uredbah iz Priloge, v navedeni prilogi določijo od datuma začetka veljavnosti zadevnih uredb.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. junija 2006

Labels: 18
17
5